નોએડા : આંતરરાષ્ટ્રીય પર્વતારોહક અર્જુન વાજપેયી (22)એ નવો ઇતિહાસ રચી દીધો છે. તેણે દુનિયાની 5મી સૌથી ઉંચી ટોચ મકાલુ પર ફતેહ પ્રાપ્ત કરી છે. અત્રે નોંધનીય છે કે અર્જુન મકાલુની ટોચ પહોંચનાર સૌથી યુવાન પર્વતારોહક છે. તેની સાથે આઠ વિદેસી પર્વતારોહકો પણ અભિયાનમાં હતા. ત્યારે પિતા કેપ્ટન એસ.કે વાજયેપીનું કહેવું છે કે અમારા માટે આ ખુબ જ ગર્વની બાબત છે. અર્જુને અંતે ચોથા પ્રયાસે પોતાનું સ્વપ્ન સિદ્ધ કર્યું છે. અમને તેનાં આ વિશેષ કાર્ય પર ગર્વ છે.